Bratislava, 28.10.2024

**Výzva na predloženie ponuky**

**v rámci dynamického nákupného systému zriadeného v súlade s §58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 0039 7865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Kontaktná osoba:** Ing. Lenka Batková, odborný referent

Oddelenie centrálneho obstarávanie zákaziek

+ 421 918 110 003

[lenka.batkova@uniba.sk](mailto:lenka.batkova@uniba.sk)

(ďalej len „verejný obstarávateľ“)

# II. Identifikácia dynamického nákupného systému (ďalej len „DNS“)

**Názov DNS:**

*„Nábytok pre UK 2023-2027“*

**Zverejnené v:**

Vestník VO: č. 112/2023 zo dňa 08.06.2023 pod značkou 19776 – MUT

Vestník EU: č. 2023/S 108-340239 zo dňa 07.06.2023

Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

**súťažné podklady k zriadeniu DNS, v ktorých sú uvedené doklady vyžadované na preukázanie splnenia podmienok účasti:**

<https://josephine.proebiz.com/sk/tender/42117/summary>

**odkaz na zverejnené oznámenie o vyhlásení verejného obstarávania k DNS:**

<https://www.uvo.gov.sk/vestnik-a-registre/vestnik/oznamenie/detail/607679?cHash=a511ee8fa748741e1dfe5f9da5254df2>

<https://ted.europa.eu/udl?uri=TED:NOTICE:340239-2023:TEXT:SK:HTML>

**odkaz na zverejnenú Výzvu na predkladanie ponúk v rámci tejto konkrétnej zákazky:**

<https://josephine.proebiz.com/sk/tender/61016/summary>

# III. Predmet zákazky

**Názov zákazky:**

„*Nábytok pre študentské domovy Mlyny - 013“*

**CPV:** 39100000-3 Nábytok

39112000-0 Stoličky

39121200-8 Stoly

39143110-0 Postele a lôžkoviny

6000000-8 Dopravné služby (bez prepravy odpadu)

**NUTS kód:** SK010

**Opis predmetu zákazky:**

Predmetom zákazky je dodanie nábytku – postelí, stolov a stoličiek do študentských izieb na internátoch v Mlynskej doline. Bližšia špecifikácia je uvedená v prílohe č. 1 tejto výzvy.

Súčasťou predmetu zákazky sú aj služby súvisiace s predmetom zákazky: balné, doprava na miesto určenia, vyloženie tovaru na určené miestoa likvidácia obalov. Ponuku požaduje verejný obstarávateľ predložiť vrátane súvisiacich služieb na celý predmet zákazky. Verejný obstarávateľ požaduje dodať nový, nepoužitý tovar.

Podmienky dodania sú podrobne špecifikované v prílohe č. 3 tejto výzvy – v Kúpnej zmluve.

# IV. Administratívne informácie

**Lehota dodania tovaru:**

Do 90 kalendárnych dní od nadobudnutia účinnosti kúpnej zmluvy, pričom verejný obstarávateľ pripúšťa dodanie predmetu zákazky vo viacerých dodávkach v rámci stanovenej lehoty, max. však v troch dodávkach.

**Predpokladaná hodnota zákazky: 46 000 € bez DPH**

**Zdroj financovania:**

1. Predmet zákazky bude financovaný zo zdrojov Univerzity Komenského v Bratislave, zo zdrojov dotácie.
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list, resp. preberací protokol podpísaný oprávnenými zástupcami. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s dodávkou predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov a musí byť zaokrúhlená najviac na 2 desatinné miesta.

Cena bude uvedená v zložení:

1. Ak je uchádzač platiteľom DPH v SR, navrhovanú cenu uvedie v zložení:

Cena celkom bez DPH.

DPH bude vysporiadaná podľa platných pravidiel EÚ.

1. Ak má uchádzač sídlo alebo miesto podnikania v SR a nie je platiteľom DPH, na skutočnosť, že nie je platiteľom DPH, upozorní v prílohe č. 2 tejto výzvy a uvedie cenu celkom. Uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH.
2. Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, upozorní na to v prílohe č. 2 tejto výzvy, príslušná daň z pridanej hodnoty bude vysporiadaná podľa platných pravidiel EÚ.

**Typ zmluvy:** Kúpna zmluva

Znenie kúpnej zmluvy je záväzné, uchádzači nie sú oprávnení ho meniť a tvorí prílohu č. 3 tejto výzvy. V prípade pripomienok k  zmluve je potrebné, aby uchádzači využili inštitúty uvedené v zákone (žiadosť o vysvetlenie).

**Miesto dodania predmetu zákazky:**

Univerzita Komenského v Bratislave

Mlyny UK

Staré Grunty 36

841 04 Bratislava

**Lehota na predkladanie ponúk a spôsob predkladania ponúk:**

**19.11.2024, do 10:00 hod.**

1. Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese [**https://josephine.proebiz.com**](https://josephine.proebiz.com)**.**
2. Uchádzač môže predložiť iba jednu ponuku.
3. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.
4. Ponuky sa predkladajú v štátnom jazyku, t. j. v slovenskom jazyku. Verejný obstarávateľ bude akceptovať aj ponuku predloženú v českom jazyku.

**Kritérium na vyhodnotenie ponúk:**

Najnižšia celková cena v **EUR bez DPH** za celý predmet zákazky.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.

V. Obsah ponuky

1. vyplnený a podpísaný ***návrh na plnenie kritéria***, ktorý tvorí Prílohu č. 2 tejto výzvy,

2. ***technické, produktové listy, resp. iné dokumenty***, ktoré potvrdia **všetky** parametre zadané verejným obstarávateľom, t. j uchádzač musí doložiť dokumenty preukazujúce splnenie **všetkých** požiadaviek zadaných verejným obstarávateľom,

3. **čestné prehlásenie dodávateľa**, ktoré tvorí prílohu č. 4.

Verejný obstarávateľ nepožaduje predložiť podpísaný návrh Kúpnej zmluvy ako súčasť ponuky, pričom uchádzač berie na vedomie, že predložením ponuky súhlasí so znením jednotlivých ustanovení, ktoré sú uvedené v Kúpnej zmluve.

VI. Ostatné

Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku, pokiaľ sa zmenili okolnosti, za ktorých bola vyhlásená, alebo cenová ponuka prekročí výšku predpokladanej hodnoty zákazky určenú verejným obstarávateľom.

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.

V prípade, že táto výzva alebo jej príloh odkazujú na konkrétneho výrobcu, technické riešenie/typ, značku výrobku alebo výrobok konkrétneho výrobcu, pripúšťa verejný obstarávateľ použitie ekvivalentu, pričom ponúkaný ekvivalentný výrobok alebo ekvivalentné technické riešenie musí spĺňať najmä požiadavky na rovnaké alebo kvalitatívne lepšie rozmerové, materiálové, technické, úžitkové alebo funkčné požiadavky a vlastnosti, ktoré sú špecifikované vo výzve alebo v jej prílohách. Verejný obstarávateľ požaduje, aby bol ekvivalent v predloženej ponuke jasne identifikovaný tak, aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.

**Zoznam príloh:**

Príloha č. 1 – Opis predmetu zákazky

Príloha č. 2 – Návrh na plnenie kritéria

Príloha č. 3 – Kúpna zmluva

Príloha č. 4 – Čestné prehlásenie - dodávateľ

.....................................................

Mgr. Martin Dufala, PhD.

vedúci OCOZ RUK